《次韵梅山弟感春》
宋代·陈著

老来危迹感秋蓬，万事都归马耳风。
百五节为春好处，两三年在乱离中。
溅花难禁少陵泪，缚柳休辞韩子穷。
最是残镫风雨夜，杜鹃声里梦西东。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。